
SAVJETOVANJE S JAVNOŠĆU O PRAVILNIKU O JEDNOSTAVNOJ NABAVI PRAVNOG FAKULTETA OSIJEK

Na temelju članka 11. Zakona o pravu na pristup informacijama („Narodne novine“ broj 25/13., 85/15. i 69/22.) Odjel za poslovne odnose i nabavu Pravnog fakulteta Osijek upućuje na savjetovanje s javnošću nacrt prijedloga Pravilnika o jednostavnoj nabavi Pravnog fakulteta Osijek.

Cilj donošenja navedenog Pravilnika je usklađivanje pravila koja se odnose na pragove za provedbu jednostavne nabave, zatim pravila o sprječavanju, prepoznavanju i uklanjanju sukoba interesa, o osiguranju pravne zaštite gospodarskim subjektima sa Zakonom o izmjenama i dopunama Zakona o javnoj nabavi te proširivanje mogućnosti primjene elektroničkih sredstava komunikacije, a sve u cilju veće transparentnosti i daljnje digitalizacije jednostavne nabave.

Nacrt prijedloga Pravilnika o jednostavnoj nabavi Pravnog fakulteta Osijek objavljen je na mrežnim stranicama Pravnog fakulteta Osijek te je dostupan javnosti i svim članovima akademske zajednice.

Javno savjetovanje započinje 10. srpnja 2026. godine i traje do 10. kolovoza 2026. godine.

Komentare, prijedloge i primjedbe na nacrt prijedloga Pravilnika o jednostavnoj nabavi moguće je dostaviti putem elektroničke pošte na e-mail savjetovanje@pravos.hr na obrascu koji je sastavni dio ovog poziva, a dostupan je i u PDF formatu na web stranici.

Radna skupina za izradu prijedloga Pravilnika o jednostavnoj nabavi Pravnog fakulteta Osijek:
1. prof. dr. sc. Ante Novokmet, prodekan za razvoj i poslovanje, predsjednik
1. Anela Miličić, univ. spec. oec., voditeljica Odjela za poslovne odnose i nabavu, članica
1. Andreja Juričević Petričević, univ. mag. iur. univ. spec. pol., voditeljica Odjela za programe i projekte, članica
1. Ana Lovrić, univ. mag. iur., voditeljica Odjela za pravne i opće poslove, članica
1. Olja Veselinović, univ. mag. iur., suradnica za pravne i opće poslove, članica.

	SVEUČILIŠTE JOSIPA JURJA STROSSMAYERA U OSIJEKU
PRAVNI FAKULTET OSIJEK
STJEPANA RADIĆA 13
31000 OSIJEK

	OBRAZAC
za sudjelovanje u postupku savjetovanja s javnošću o
nacrtu prijedloga Pravilnika o jednostavnoj nabavi Pravnog fakulteta Osijek

	Podnositelj
(ime i prezime fizičke osobe, odnosno naziv pravne osobe i ime osobe koja podnosi prijedlog ili mišljenje za pravnu osobu)
	

	Kategorija dionika
(studenti, nastavnici, stručno osoblje, alumni, poslodavci, itd.)
	

	Načelni prijedlozi i mišljenje na nacrt dokumenta

	

	Primjedbe na pojedine članke ili dijelove nacrta akta ili dokumenta (navesti broj članka i/ili stavka)

	

	Datum dostavljanja obrasca
	

	Popunjeni obrazac potrebno je dostaviti do 10. kolovoza 2026. godine elektronskom poštom na adresu savjetovanje@pravos.hr.
Kontakt osoba: Službenik za informiranje, Marijan Dumančić, univ. spec. iur.
e-mail: mdumanci@pravos.hr, tel. 031/224-571.
Svi pristigli doprinosi će biti razmotreni po završetku savjetovanja, te će biti prihvaćeni, neprihvaćeni ili primljeni na znanje uz obrazloženja koja će biti sastavnim dijelom Izvješća o savjetovanju s javnošću.
Očekivani termin objave izvješća je 12. kolovoza 2026. godine, a isto će biti objavljeno na web stranici Pravnog fakulteta Osijek, na adresi https://www.pravos.unios.hr/savjetovanje-s-javnoscu/.

